OpenLLM-France/wikimedia huggingface dataset:
# Esna

Esna (إسنا) Egipton dagoen hiria da, Nilo ibaiaren ibarrean, Luxorretik 55 kilometro inguru hegoaldera, Qena gobernazioan. Antzinako Iunyt edo Ta-senet zen, Goi Egiptoko III. nomoaren hiriburua, Hierakonpolis eta Eileitiaspolisen ondoren. Grezieraz Λατόπολις (Latopolis) edo πόλις Λάτων (Polis Laton) edo Λάττων (Laton) zen, latinez Lato.

### Uhartea

Nilo ibaiaren uhartea, hiriaren ondoan kokatua, ezinbesteko pasabidea da hamar metro inguruko garaiera igarotzeko, nahitaezko geltokia ibaitik nabigatzen duten itsasontzi guztientzako.

### Khnumen tenplua

Khnum jainkoaren gurtzari eskainitako santutegi bat, Esnan, Egiptoko XVIII. dinastiako Tutmosis III.a eta Amenofis II.a faraoien erregealdian hasia izan zen. Geroago, saitar garaian, bere zimenduen gainean, Esnako hirukoari eskainitako tenplua eraiki zen, Khnum, Anuket eta euren alaba Seshat alegia. Tenplu hau, Ptolomeo VI.ak, Ptolomeo VIII.ak eta erromatar gobernariek hedatu zuten.

### Gela hipostiloa

Osorik, gela hipostiloa baino ez da kontserbatu, Tiberio erromatar enperadorearen erregealdian hasia, Klaudio eta Vespasianoren erregealdietan jarraitua, Domiziano, Trajano eta Hadrianoren garaiko apaindurarekin. Hamahiru metro baino gehiagoko garaiera duten hogeita lau zutabek, kapitel konposatu ederrekin, sabai arkitrabatuko lauza handiak eusten dituzte. Baxuerliebeek, jainkoen eszenak dituzte, faraoiaren ehizarena, testuak Khnumentzako ereserkiekin, jai egutegi bat, eszena astronomikoak eta zodiakoko zeinuak.

### Hondakin arkeologikoak

* Khnumen tenplu greko-erromatarraren hondarrak
* Egiptoko Inperio Ertaineko nekropolia

## Erreferentziak

* ↑ Estrabon xvii. 812 or., 817
* ↑ Ptol. iv. 5. § 71
* ↑ Hierokles 732 or.

## Kanpo estekak

* Datuak: Q626031
* Multimedia: Esna / Q626031
# Esnans

Esnans Frantziako udalerria da, Doubs departamenduan dagoena, Franche-Comté eskualdean. 2013an 55 biztanle zituen.

## Demografia
### Biztanleria

2007an Esnans udalerrian erroldatutako biztanleak 46 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 26 etxebizitza zeuden, 18 familiaren etxebizitza nagusia ziren eta 8 bigarren erresidentzia ziren. 22 etxeak ziren eta 4 apartamentuak ziren. 18 etxebizitza nagusietatik 14 bere jabearen bizilekua ziren, 2 alokairuan okupaturik zeuden eta 2 doan lagata zeuden; 4 etxek hitu gela zituzten, 4 etxek lau zituzten eta 10 etxek bost zituzten. 17 etxek euren parking plaza propioa zuten azpian. 13 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Esnans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 8 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 23 ziren, horien artean 18 aktiboak ziren eta 5 inaktiboak ziren. 18 pertsona aktiboak lanean(11 gizon eta 7 emakume) zeuden.. 5 pertsona inaktiboetatik 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 eraikuntza enpresa zen.
2000. urtean Esnans udalerrian 3 nekazaritza-ustiategi zeuden, 312 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q734391
* Multimedia: Esnans / Q734391
# Esnaurko gotorlekua

Esnaurko gotorlekua Azkainen, Lapurdin, dagoen XIX. mendeko gotorlekua da. Monumentu historiko izendatu zuten 1992ko urriaren 7n.

## Historia

Frantziako armadak Espainian indar anglo-espainiarren aurka izandako hainbat porroten ondorioz, Soult mariskalak atzera egiteko beharra izan zuen mugara arte. Gotorlekua 1813ko uztaila-azaroa bitartea eraiki zen eta lurra eta harriak erabiliz. Eraikuntza dagoeneko 1793an eraikitako gotorlekuaren soberakinekin egin zen. Ugaranako guduan, gotorlekua garaitua izan zen 1813ko azaroan Wellingtonen tropek hartu zuten.

## Erreferentziak

* 1 2 Mérimée, Frantziako Kultura Ministerioa. Esnaurko gotorlekua. .

## Ikus, gainera

* Bizkartzungo gotorlekua
* Lapurdiko monumentu historikoen zerrenda

## Kanpo estekak

* Datuak: Q22920895
# Esociformes

Esociformes aktinopterigio klaseko arrain-ordena da. Barnean bi familia eta hamar espezie besterik ez ditu.

## Familiak

* Esocidae
* Umbridae

## Kanpo estekak

* Datuak: Q379768
* Multimedia: Esocidae / Q379768
* Espezieak: Esociformes
# Epitrokoide

Geometrian, epitrokoidea kurba bat da, zirkunferentzia finko (gidatzailea) baten inguruan ukitze eran biratzean beste zirkunferentzia (sortzailea) bati lotutako puntu batek sortzen duena. Epitrokoidea erruleta mota bat da.

## Ekuazioak

Epitrokoidearen ekuazio parametrikoak hauek dira:
    $x=(a+b)\cos \theta -h\cos \left({a+b \over b}\theta \right)$
    $y=(a+b)\sin \theta -h\sin \left({a+b \over b}\theta \right)$
non a zirkunferentzia gidatzailearen erradioa, b zirkunferentzia sortzailearen erradioa, eta h puntuaren eta zirkunferentzia sortzaileko zentroaren arteko distantzia diren.
Epitrokoidea kurba mota orokorra da eta kasu berezi batzuk hauek dira:
* Epizikloidea (h = b denean, hau da, kurba sortzen duen puntua zirkunferentzia sortzailekoa denean)
* Pascalen barakuilua (a = b denean, hau da, bi zirkunferentziak erradio berekoak direnean).

## Ikus, gainera

* Hipotrokoidea
* Trokoidea

## Kanpo estekak

* Epitrokoideak, cfnavarra-n
* (Ingelesez) Weisstein, Eric W.: "Epitrochoid" MathWorld-en.
* Datuak: Q1088210
* Multimedia: Epitrochoid / Q1088210
# Epitalamio

Epitalamioa edo Eztei kanta, ezkontza-kantu liriko bat da, Antzinako Grezian sortua eta ondoren Antzinako Erroman imitatua. Epitalamio hitza antzinako grezieratik dator, ἐπι (epi, «ondorengo honen gainean») eta θάλαμος (thalamos, «eztei-ohea»), hau da, «eztei-ohean». Oro har, gazteek osatutako abesbatzak ezkonberrien gelako atearen aurrean abesten zuen. Ahotsak txirulez eta beste musika tresna leunez laguntzen zituzten. Epitalamioak konposatu zituztenen artean, Greziako Safo eta Kalimako, eta Erromako Katulo daude.

## Historia

Epitalamioen jatorria oso antzinakoa da. Esaterako, hebrearren artean, Biblian, David erregeak konposatutako eztei-kantuak biltzen dira. Zenbait egilek epitalamioen sorkuntza Stesichoreri egotzi diote, 42ko Olinpiadan; tesi honek ez du oinarri handirik zeren eta Hesiodoren garaietan generoa ezaguna baitzen, esaterako Tetis eta Peleoren ezkontzan kantatu zirenak.
Erdi Aroaren ondoren, Pizkundean, epitalamioaren generoa —beste genero klasiko batzuk bezala— hainbat poetaren eskutik berpiztua izan zen, hala nola Giovanni Pontano, Juan Segundo, Antonio Agustín, Jerónimo Ramírez, Gabriele Altilio, Giovanni Gigli eta Martín Ivarra poeten eskutik.
Mendebaldean bakana da genero hau, ez bada hotsandiko zeremonietan, ezkontzetan zein hileta-elizkizunetan.

## Euskal Herrian

Euskal Herrian zenbait epitalamio ezagutzen dira, hala nola:
* "Arbotiko prima eijerra", Beñat Mardo koblakariak jarria 1758an, Maria Place Arbouet eta Armand Jean Uharten ezkontzan.
* "Espus Espusari Topa", Etxahun Irurirenak.
Gure herriko tradizioan, bestetik, goi nafarrerako azpieuskalkiaren eremuan, toberak izenez ezagutzen direnak, berez, eztei kantak dira: mutil gazte talde batek ezkonberrien etxe aurrean kantatzen dute eztei bezperan. Kanta horietan perkusiozko musika tresnak dituzte.
Pastoraletan ere ezkontza bat tartekatzen da beti: koblkari batek ezkonberriei bertan daudenen sentimenduak azaltzen dizkie.

## Erreferentziak

* ↑ Hasieran2. (2015-10-10). «Hasieran: Jaun Baruak» Hasieran (Noiz kontsultatua: 2019-02-27).
* ↑ Antonio Serrano Cueto: "La novia remisa y el novio ardiente en el epitalamio latino: una imagen que pervive en el Renacimiento". Cuadernos de Filología Clásica. Estudios Latinos, 2003.
* ↑ https://www.euskaltzaindia.eus/index.php?option=com_xslt&view=frontpage&layout=lth_detail&Itemid=474&search=eztei+kanta
* ↑ Ibidem, 329 or.

## Ikus, gainera

* Leodegundiaren eztei-kanta

## Kanpo estekak

* Eztei kanta Euskaltzaindiaren Literatura Terminoen Hiztegian, 329-330 or.
* (Gaztelaniaz) Patrcia Calvelo: "El epitalamio en Safo"
* (Gaztelaniaz) "La novia remisa y el novio ardiente en el epitalamio latino: una imagen que pervive en el Renacimiento", Antonio Serrano Cueto, Cuadernos de Filología Clásica. Estudios Latinos 23. liburuki, 1, 2003, 153-170 or.
* Datuak: Q686027
* Multimedia: Epithalamium / Q686027
# Epiteto

Epitetoa entitate baten izenari, bereziki objektu edo pertsona bati, maiz atxikitzen zaion hitz multzo kalifikatzaile bat da (askotan adjektiboa), entitatearen berezko ezaugarri bat nabarmentzeko (elur zuria, adibidez) edota kalifikatzaileak adierazten duen balorazio subjektiboa entitateari atxikitzeko, modu laudagarrian edo gutxiesgarrian (adibidez, Alexandro Handia, erakunde terrorista).

## Ikus, gainera

* Homeroar epitetoa.
* Hipalage.

## Kanpo estekak

* Datuak: Q207869
# Epitopo

Epitopoa edo determinante antigenikoa antigorputzekin edo T linfozitoekin lotzen den antigeno baten zatia da.
Antigorputzak eta T linfozitoen errezeptoreak (linfozito horien azalean daudenak) ez dira antigeno osoarekin lotzen. Antigenoak makromolekula handiak ohi dira, eta makromolekula horien zati txiki bat soilik lotzen da antigorputzekin. Antigeno batek epitopo batzuk eduki ohi ditu, berdinak edo desberdinak izan daitezkeenak.
Lau eta sei aminoazido bitarteko antigenoaren sekuentzia bat nahikoa da proteina baten epitopoa izateko.
Determinante antigeniko eta antigorputzaren egitura tridimentsionalak osagarriak dira. Horrek errazten du haien arteko lotura (entzima eta substratoaren antzeko lotura fisikoa da epitopo baten eta antigorputzaren artekoa)

## Kanpo estekak

* Datuak: Q128711
# Epitymbia

Epitymbia Tortricidae familiako sits genero bat da. Bere espezie tipoa Epitymbia alaudana da.

## Espezieak

| Espeziea | Egoera |
| Epitymbia alaudana | daturik gabe |
| Epitymbia apatela | daturik gabe |
| Epitymbia cosmota | daturik gabe |
| Epitymbia dialepta | daturik gabe |
| Epitymbia eudrosa | daturik gabe |
| Epitymbia eutypa | daturik gabe |
| Epitymbia isoscelana | daturik gabe |
| Epitymbia passalotana | daturik gabe |
| Epitymbia scotinopa | daturik gabe |

## Kanpo estekak

* Datuak: Q5383752
* Multimedia: Epitymbia / Q5383752
# Euskal Herriko Giza Eskubideen Babeserako Batzordea

Euskal Herriko Giza Eskubideen Babeserako Batzordea edo EHGEBB 1984ko uztailean Ipar Euskal Herrian LDH (Ligue des droits de l'homme edo Giza Eskubideen Aldeko Liga) elkartetik bereizita sortutako elkartea da, "Ipar Euskal Herrian garai hartan bizi zen egoera salatzeko". Aipatzen den egoeran, besteak beste, horrelako gertaerak eman ziren: "Jean Paul Larre IK taldearen militantearen desagerpena, GALen sorrera, estradizioak, deportazioak. "Frantziaren isiltasuna beldurgarria zen" dio Arroyok. Batzordea hogeita hamar pertsonek sortu zuten, batzuk LDH Giza Eskubideen Aldeko Batzordeko kideak. Sortzaileen artean Jean Abeberry "Koko" zegoen. Gaur egun batzordeak aktiboa jarraitzen du. 2014an batzordearen 30. urtemuga ospatu da Baionako Polo Beyris aretoan.

## Helburuak

Claire Frossard militantearen arabera, batzorde berriaren helburu nagusiak bi ziren, " elkartasuna bultzatu eta desinformazioaren aurka borrokatzea", alegia. Hori guztia lortzeko bide baketsuak, "ez bortzitzen bidez" erreibindikatzen zituzten. EHGEBB-k hutsune bat estali nahi zuen, LDH-k utzitakoa, alegia: Giza Eskubideen aldeko Ligari zegokion lan hori egitea baina, antza, Espainia estatu demokratikoa zenez, LDHkoen ustez "ez zen gehiago arrazoirik espainiar gobernuak hartzen zituen erabakien aurrean borrokatzeko" (Michel Berge),

## Erreferentziak

* ↑ Annie Arroyoren adierazpena Berrian, 2014ko ekainaren 27an.
* 1 2 Berria, 2014ko ekainaren 27an, 8.or.
* ↑ Elkarrizketa,Berria, 2014ko ekainaren 27, 9 or.
* ↑ Berria, 2014ko ekainaren 27, 8- or.

## Bibliografia

* Itxaso Cuevas: "Amaierarik gabeko ibilbidea". Berria, 2014ko ekainaren 27, 8-9 or.

## Kanpo estekak

* Datuak: Q19947896
# Euskal Herriko Gazte Orkestra

    Ez nahasi Euskadiko Ikasleen Orkestrarekin.
Euskal Herriko Gazte Orkestra (EGO) musikari gazteen trebakuntza bultzatzen duen ekimena da, 1996an sortua. Euskal Aurrezki-Kutxek, Eusko Jaurlaritzarekin batera, bultzatzen dute Euskal Herriko Gazte Orkestra. Euskal Herrian bizi diren gazteek osatzen dute ia oso-osorik, eta bi alditan aritzen da lanean: udan eta Eguberrietan. Musika sinfonikoan eta ganberako aritzen diren irakasle entzutetsuekin jarduteko aukera dute kideek. Kontzertuak ere eskaintzen dituzte, Euskal Herrian eta baita Euskal Herritik kanpo ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo lotura

* Webgune ofiziala

## Kanpo estekak

* Datuak: Q61362490
# Euskal Herriko Giza Eskubideen Behatokia

Euskal Herriko Giza Eskubideen Behatokia eskubide zibil eta politikoen babeserako eta bere urraketen salaketarako gobernuz kanpoko erakunde bat da. Euskal Herri mailan giza eskubideen esparruan lan egiten duten beste erakunde batzuk bultzatua sortu zen ekimena da, hala nola TAT (Torturaren Aurkako Taldea), Etxerat (euskal espetxeratuen senitartekoen erakundea), Eskubideak (euskal abokatuen erakundea) eta Gurasoak (errepresio poliziala jasan duten gazteen gurasoen elkartea), nazioarte mailan haien lana bideratzeko helburuarekin. Bi norabideko lana, beraz, Euskal Herrian sortzen diren salaketak nazioartera bideratu eta nazioarte mailan jasotako gomendioak eta salaketak Euskal Herrian hedatzen lagundu.
Behatokiaren helburua Nazioarteko Erakunde, Gobernuz Kanpoko Erakunde eta giza eskubideen arloan aritzen diren talde aditu eta espezializatuekin interlokuzio zentro bat eratzea izango da, eskubide zibil eta politikoen bortxaketa ezagutzera emateko modu orokor eta berezituan. Bestalde, Behatokiak nazioarteko instantzia eta auzitegien aurrean egingo du lan, oinarrizko eskubideen urraketa baten zantzuari erantzunez, eta Espainiako eta Frantziako instantziek horiek bermatu ez dituztenean.
Hau guztiarekin batera, oinarrizko eskubideen urraketa ematean horren inguruko informazioa kaleratzea eta ezagutaraztea izango da Behatokiaren lana; horrela, giza eskubideen babes, sustapen eta bermatzearen alde erabilgarria da bere helburu gorena.

## Kanpo estekak

* Datuak: Q12257474
# Euskal Herriko Garapen Kontseilua

Euskal Herriko Garapen Kontseilua (frantsesez Conseil de Développement du Pays Basque) Ipar Euskal Herriko elkarte berezia da, eztabaidagune edo ideien laborategi gisa funtzionatzen duena. Ipar Euskal Herriaren garapen orokorra, osoa eta antolatua, lurralde antolaketa eta mugaren bi aldeetako lankidetza ditu helburu.
Ideiak eta proposamen zehatzak igortzen dizkio Euskal Herriko Hautetsien Kontseiluari. Proposamen gauzagarrien egile izan nahi du egiturak, lurraldearen etorkizunaz eztabaida publikoa biziaraziz, Euskal Elkargoko politiketan ekarpena eginez eta tokiko eragileak saretuz.

## Sorrera

1994ko uztailean sortu zuten eta Baionan du egoitza. Ramuntxo Kanblong izan zen lehen lehendakaria. Elkarteak lurraldeko egitura nagusiak biltzen ditu, zazpi kolegiotan banatuta (121 kide ziren hasieran):
* jarduera ekonomikoetako ordezkariak,
* irakaskuntzaren eta kulturaren alorretako kolegioa,
* gizarte- eta osasun-jardueren kolegioa,
* administrazioaren kolegioa,
* hautetsien kolegioa,
* adituen kolegioa
* eta eskubideko kideen kolegioa.

## 2017ko aldaketa

2017an aldaketa ulertu gertatu zen antolaketan: Ipar Euskal Herriko instituzionalizazioarekin, gizarte zibilaren eta hautetsien arteko funtzio banaketa ezagutu xuen, eta harrezkero IEHGKk ekarpena egiten du Euskal Hirigune Elkargoaren politika publikoetan.
2020ko irailean abiaturiko atxikimendu kanpaina arrakastatsuaren ondorioz 430 aktorek IEHGKarekin bat egitea deliberatu zuten 2021-2023 epealdirako.
Gazteen egoerari buruzko hiru urteko ikerketa egin eta gero, aho batez bozkatu zuten txostena urtarrilean. Ikerketaren emaitzez gain hainbat proposamen ere aurkeztu zituzten.

## Kontseiluko lehendakariak

Gaur egun, Paxkal Indo du Garapen Kontseiluko lehendakaria. Caroline Phillips eta Jean-Baptiste Etxeto izan ziren lehenago.

## Ikus, gainera

* Frantziako herrialde
* Jean-Michel Larrasket

## Kanpo estekak

* (Frantsesez) Lurraldea.net webgunea
* Datuak: Q23058440
* 1 2 3 Kazeta.eus. (2021-02-08). «Ipar Euskal Herriko Garapen Kontseilua indarberriturik» Kazeta.eus (Noiz kontsultatua: 2021-09-24).
* ↑ Enbata. (2020-11-18). «Ipar Euskal Herriko Garapen Kontseiluko kide bilaka» Enbata (Noiz kontsultatua: 2021-09-24).
* ↑ Erremundegi Beloki, Ekhi. (2021-02-09). ««10-15 urteren buruan ikusiko da Garapen Kontseiluaren lana»» Berria (Noiz kontsultatua: 2021-09-24).
* ↑ Mixel Berhokoirigoin. (2009-04-05). «Pena litzateke Garapen Kontseilua soilik gure teknikari bihurtzea» Argia (Noiz kontsultatua: 2021-09-24).
* ↑ «Garapen kontseilua: Iparraldeko gazteriaren egoerari buruzko ikerketa.» euskalirratiak.eus (Noiz kontsultatua: 2021-09-24).
# Euskal Herriko Gazteriaren Kontseilua

Euskal Herriko Gazteriaren Kontseilua (eHgk) Euskal Herri osoko gazteez osatutako instituzioa da. 2006ko Maiatzaren 9an sortu zen bi urteko lanari jarraiki.

## Historia

Gazte Bilguneak, 2004.urteko abenduan bere iharduera hasi zuenetik honako helburuei erantzungo zien prozesua abian jarri zuen: · Euskal Herriko gazteriaren eskubideen zerrendaketa egitea. · Euskal Herriko gazteriaren baitan inoiz egin den eztabaida prozesu zabal eta parte hartzaileena abian jartzea. · Gazteen hitza eta erabakia bideratzeko tresnak antolatzea. · Euskal Herriko gazteok sortu eta kudeatutako instituzioa abian jartzea.
Era horretan, honako emaitzak izan zituen prozesua abiatu zuen: 1. Euskal Herriko Gazteriaren Eskubideen Karta adostu eta onartzea 2. Euskal Herriko gazteriaren diagnostikoa (13 eremu barnebiltzen dituena eta bere osotasunean gazteok egina dena) burutzea 3. Herriz-herri aurkezpenak (osotara ia 60 bat aurkezpen egin genituen lurralde guztietan) 4. Euskal Herriko Gazteriaren Biltzarra antolatzea (2005.eko azaroaren 26an Barañainen 300dik gora gazte bildu zituena) 5. Euskal Herriko Gazteriaren Kontseilua abiatzea (2006.eko maiatzaren 9an Donostian egin prentsaurrean aurkeztuko zena)

## Helburuak

eHgk-ren helburu nagusia Euskal Herriko gazteriak osatzen duen kolektiboak dituen eskubideak aldarrikatu eta horien garapenan urratsak ematea da. Bide horretan, Euskal Herriko Gazteriaren Eskubideen Kartan jasotzen diren eskubideak ditu erreferentzia nagusi. Gazteen hitza eta erabakia bideratzeko instituziotzat jotzen du bere burua eta gazteen partehartzea bultzatzea du ardatz.

## Funtzioak

* Biltzarra antolatu, diagnostikoak eguneratu, eztabaida piztu
* Eskubide urraketak egunero eta urtero salatzea
* Gazteen hitza eta erabakia errespetatua izateko ekimenak
* Gazteriaren zerbitzurako bitartekoa
* Instituzio ezberdinekin harremana bideratu
* Euskal Herriko gazte plana kudeatu
* Informazioa zabaldu
* Nazioarteko Euskal Herriko gazteen diasporarekin eta gainontzeko herrietako gazteekin elkarlana bideratu eta harremanak izan

## Ikus, gainera

* Euskadiko Gazteriaren Kontseilua

## Kanpo estekak

* Datuak: Q12257475
# Euskal Herriko Foru Batasuna

Euskal Herriko Foru Batasuna (gaztelaniaz: Unión Foral del País Vasco, UFV) euskal koalizio politikoa izan zen, Coalición Democrática eta Demócratas Independientes Vascos alderdiek eta zenbait hautagai independentek osatua. 1979ko Espainiako hauteskunde orokorretan, Coalición Democráticarekin bat egin zuen eta 34.108 boto lortu zituen. Ez zuen hautagairik lortu.

## Erreferentziak

* ↑ (Gaztelaniaz) Angulo, Javier. (1979-1-10). «Unión Foral, nombre de la coalición Fraga-Areilza en el País Vasco» El País.

## Kanpo estekak

* Datuak: Q11954038
# Euskal Herriko Gay-Les Askapen Mugimendua

Euskal Herriko Gay-Les Askapen Mugimendua edo EHGAM, Euskal Herriko gay eta lesbianen mugimendua da.
EHGAM-ek mugimendu pluralista, autonomo eta iraultzailetzat du bere burua. Euskal Herri osoa dauka jardueragune, tokian tokiko errealitate sozialera egokituz.

## Sorrera

1977ko urtarrilean sortu bazen ere, 1983ko otsailaren 27ra arte ez zuten legeztatu. Euskal Herriko LGBT lehen elkartea izan zen, eta gaur egun lanean dirau.
Antonio Kintana eta Imanol Alvarez izan ziren sortzaile nagusiak.

## Helburuak

Homosexualitatearen askapena du helburu, eta sexu askapenaren prozesu orokorrean kokatzen da.
Helburu nagusiak ondorengoak dira:
* Desio homosexualaren askapena, sexu askapen osoaren barnean.
* Desio homosexuala gizakiaren sexualitate orokorraren eta desioaren osagarritzat jotzea.
* “Homosexual” eta “heterosexual” maila ideologikoak gainditzea, zeren haiek mantentzea homosexualitatearen zapalketari loturik baitoa; eta egun nagusi den araua ezabatzea, arau horrek “rol” bipolar eta osagarriak (ar/eme, maskulino/femenino, aktibo/pasibo, menderatzaile/menderatu) ezartzen baititu giza harremanen arloan.
* Ghetto homosexuala ez da norbanakoaren errealizaziorako gune egokiena, ez eremu afektiboan, ezta sexualean edo erlazioetakoan ere, esparru murriztu eta komertziala baizik. Izan ere, desio homosexualaren bizipena esparru horretara mugatzen saiatu da urteetan politika ofiziala, eta neurri handian horretan dirau oraindik ere.

## Aldizkaria

1977an Gay Hotsa izeneko aldizkaria argitaratzen hasi zen.

## Kide historikoak

* Antonio Kintana
* Imanol Alvarez
* Mikel Martin Conde
* Xanti Vicente Altxu

## Erreferentziak

* ↑ «Nortzuk gara – Euskal Herriko Gay-Les Askapen Mugimendua» ehgam.eus (Noiz kontsultatua: 2023-01-31).
* ↑ (Gaztelaniaz) País, Ediciones El. (1983-02-28). «El Movimiento de Liberación Homosexual del País Vasco, legalizado por Interior» El País ISSN 1134-6582. (Noiz kontsultatua: 2018-06-05).
* ↑ «Nortzuk gara – Euskal Herriko Gay-Les Askapen Mugimendua» ehgam.eus (Noiz kontsultatua: 2018-06-05).
* ↑ «Helburu orokorrak – Euskal Herriko Gay-Les Askapen Mugimendua» ehgam.eus (Noiz kontsultatua: 2023-01-31).
* ↑ López Romo, Raúl.. (2008). Del gueto a la calle : el movimiento gay y lesbiano en el País Vasco y Navarra, 1975-1983. Tercera Prensa ISBN 978-84-96993-01-3. PMC 433516262. (Noiz kontsultatua: 2023-01-28).

## Kanpo estekak

* Datuak: Q61070261
# Erasable Progammable Read Only Memory

EPROM edo Erasable Progammable Read Only Memory (euskaraz: Irakurtzeko Bakarrik Memoria Ezabagarri eta Programagarria) hainbat alditan grabatu eta ezabatu daitekeen ROM familiako memoria da. Informazioa ezabatzeko leiho txiki bat daukate eta izpi ultramoreekin leihoa erasotuz ezabatzen da.

## Ikus, gainera

* EEPROM
* ROM
* Flash memoria

## Kanpo estekak

* Datuak: Q378210
* Multimedia: EPROM / Q378210